Era-Iliada_web	Zèus que non les complís as òmes toti es sòns desirs; e eth fado a dispausat qu’era nòsta sang rogisque ua madeisha tèrra, aciu en Troia, pr’amor que ja non me receberàn en sòn palai ne er ancian cavalièr Pelèu, ne Tetis, era mia mair; senon qu’aguesta tèrra me cuelherà en sòn sen. Donques qu’è de morir, ò Patrocle, dempús de tu, non te harè es aunors funèbres enquia que me hèsca a vier es armes e eth cap de Hectòr, eth tòn magnanim aucidor.